اسماعيل ياسين فى جنينة الحيوانات

اسماعيل ياسين فى جنينة الحيوانات هو فيلم كوميدى مصرى انتاج سنة 1957، من اخراج سيف الدين شوكت و بطولة اسماعيل ياسين و نزهه يونس و امال فريد و زينات صدقى و رياض القصبجى و عمر الحريرى و عبد الفتاح القصرى و حسن فايق

 طقم الفيلم 
 مخرج سيف الدين شوكت
 كاتب ابو السعود الإبيارى (قصة وسيناريو) محمد مصطفى سامى (حوار)
 بطولة اسماعيل يس نزهه يونسامال فريدعمر الحريرى
 منتج مارى كوينى
 مزيكا اندريا رايدر
 سينماتوغرافيا الفيزى اورفانيللى

 تمثيل 

 اسماعيل ياسين
 نزهه يونس
 امال فريد
 عمر الحريرى
 زينات صدقى
 عبد الفتاح القصرى
 حسن فايق
 رياض القصبجى
 فاخر فاخر
 نيللى مظلوم
 حكاية اسماعيل ياسين فى جنينة الحيوانات 
عصفور (اسماعيل ياسين) حارس قفص النسانيس فى جنينة الحيوانات ، يعيش فى بيت ملك سنيه (زينات صدقى) و جارته وهيبه (آمال فريد) المشلوله بتحبه و هو مش عارف لكنه بيعاملها بحنيه . دلال (نزهة يونس) بنت الذوات بتحب عادل (عمرالحريرى) و لكن ابوها (حسن فايق) عايز يجوزها من المعلم الغنى حشمت (عبد الفتاح القصرى) . دلال تروح جنينة الحيوانات مع حشمت لمقابلة حبيبها عادل بحجة انها عايزه تشترى نسناس. عصفور يفتكر ان دلال بتحبه. النسناس يعيا فتطلب دلال من عصفور انه ييجى بيتها لعلاجه، و فى البيت تتكلم دلال مع عادل فى التليفون و تقول له انه فارس أحلامها، فيظن عصفور أن الكلام له فيقرر مفاتحتها. يطلب عصفور من الست سنيه الوصل فتفتكر انه عايز يتجوز من وهيبه ، و بعدين تكتشف أنه عايز وصل الإيجار و تقوم بفتح الكوتشينه له ممكن يفهم، وتكلمه عن البنت اللى بيحبها و هى تقصد وهيبه ، و هو يقصد دلال، و تحصل مفارقات يفهم منها عصفور انه هيخطب دلال بكرا وتفهم وهيبه أنه هيخطبها هى بكرا، واتعملت الأفراح فى قصر دلال و فى حارة وهيبة. ذهب عصفور لخطبة دلال فطردته، فلما رجع للحاره قابله أهل الحاره بإستهجان و لوم، ماعدا وهيبه اللى التمست له العذر، اتجوزت دلال من حشمت، و٠ قرر عادل يقتله فمنعته دلال، . دلال راحت جنينة الحيوانات و قالت لعصفور أنها بتحبه و لكن الظروف كانت أقوا منها، و طلبت منه انه يخلصها من حشمت عشان تتجوزه هو و ادته خريطه بالڤيللا، احتار عصفور ازاى يقتل حشمت بالرصاص وللا بالسم وللا بسكينه، و أخير قرر يجيب تعبان سام و يحطه ف سرير حشمت، و راح لحشمت و لقاه ف سريره ، فحط التعبان ف سريره و افتكر انه قتله ، و طاردته شغاله البيت و عسكرى الدوريه (سيد العربى) و باقى الخدم و لكنه قدر يهرب وراح لدلال اللى طردته و فهم المؤامره و قرر الانتحار ، و راح جنينة الحيوانات و دخل قفص الاسد وطلب منه أن ياكله عشا يخلصه من حياته لانه قاتل، لكن أهل الحاره اكتشفو ان حشمت مات بالسكته القلبيه و ان عصفور برئ، فراحو جنينة الحيوانات و قالو له انه برئ، و قالت له وهيبه أنها بتحبه فخرج بعد ما الأسد مارضاش ياكله.

 مصادر 
 السينما.كوم
https://elcinema.com/work/1010876/